b"\n_START_ARTICLE_\nBoyne (reka)\n_START_SECTION_\nKanal Boyne\n_START_PARAGRAPH_\nPlovnost omogo\xc4\x8da vrsta kanalov, ki potekajo pribli\xc5\xbeno vzporedno z glavno reko iz Oldbridgea blizu Droghede do Navana. Irska zveza celinskih plovnih poti, ki je v lasti irskega sklada An Taisce,  ponovno vzpostavlja plovnost. Kanal pri Oldbridgeu, ki poteka skozi mesto bitke pri reki Boyne, je bil prvi obnovljen.\n_START_SECTION_\nPrazgodovinska umetnost\n_START_PARAGRAPH_\nAvgusta 2013 je bila najdena skala s prazgodovinsko umetnostjo. Cliadh O'Gibne je prek Arheolo\xc5\xa1ke uprave Irske poro\xc4\x8dal, da je bil v Donorju, grofija Meath, najden balvan z geometrijskimi gravurami.\n_START_SECTION_\nAnti\xc4\x8dni drevak\n_START_PARAGRAPH_\nRibi\xc5\xa1ka re\xc5\xa1evalna slu\xc5\xbeba (BFRRS) je imela blizu Droghede, grofija Louth, maja 2013 eno svojih rednih akcij, pri kateri so odstranjevali nakupovalne vozi\xc4\x8dke iz reke Boyne, in odkrili starinski drevak, za katerega strokovnjaki verjamejo, da je lahko star 5000 let. Prvi pregled podvodnih arheologov ka\xc5\xbee, da bi bil lahko zelo redek, saj ima v nasprotju s preostalimi \xc4\x8dolni, ki so jih na\xc5\xa1li tukaj, ovalno obliko na zgornjem robu, kjer bi lahko bilo veslo. Preiskave so potekale leta 2013.\n_START_SECTION_\nVikin\xc5\xa1ka ladja\n_START_PARAGRAPH_\nLeta 2006 so med drena\xc5\xbenim izkopom na reki v Droghedi na\xc5\xa1li ostanke vikin\xc5\xa1ke ladje. Plovilo bo treba izkopati, saj ogro\xc5\xbea plovbo."